Zelenski a început să vorbească direct la adresa lui Biden, pe problema armelor NATO pe care nu are voie să le folosească pentru a lovi ținte de pe teritoriul Rusiei, într-un interviu pentru The Guardian. Președintele SUA nu este acord cu acest lucru, în ciuda faptului că sunt lideri europeni care ar accepta ca Rusia să primească o lecție.
„Trebuie să creadă mai mult în noi. Trupele ruse râd de Ucraina şi merg la vânătoare de oameni. Ştiu că îi putem vedea, dar nu putem ajunge la ei. Şovăiala preşedintelui Joe Biden de a aproba utilizarea armelor occidentale împotriva unor ţinte din Rusia le-a permis forţelor Kremlinului să-şi râdă de Ucraina şi să-i poată vâna pe oameni”, a declarat Volodimir Zelenski într-un interviu pentru The Guardian.
Confirmând, prin retorica sa, existenţa unor tensiuni cu Washingtonul despre care a scris şi Financial Times, liderul ucrainean îl îndeamnă pe preşedintele american să treacă peste veșnicele sale îngrijorări legate de o posibilă "escaladare" nucleară cu Moscova şi să aprobe folosirea armelor americane pentru atacuri cu rază lungă de acţiune în interiorul Rusiei.
SUA au vor permite armatei de la Kiev, după multe tatonări, să folosească unele arme de fabricaţie americană pentru a trage asupra teritoriului Rusiei, dar doar în zona de graniţă, pentru apărarea oraşului Harkov.
Fără această aprobare din partea americanilor, Zelenski a spus că şi alţi aliaţi ar putea continua să nu permită Ucrainei să folosească armele lor cu rază lungă de acţiune. "Credeţi-ne, trebuie să răspundem. Ei nu înţeleg nimic altceva decât forţa. Nu suntem nici prima şi nici ultima ţintă", a avertizat Zelenski vorbind despre Rusia.
În interviul pentru The Guardian, liderul ucrainean a dezvăluit că i-a cerut fostului premier britanic Boris Johnson să facă lobby pe lângă Donald Trump în perioada premergătoare votului din Congresul american, din aprilie, pentru aprobarea ajutorului de 61 de miliarde de dolari pentru Ucraina, la care republicanii de dreapta dură se opuneau. "Putin nu este nebun. El este periculos, ceea ce este mult mai înfricoşător", a mai spus Zelenski.
Zelenski a cerut Occidentului să forțeze Rusia să facă pace
Zelenski a mai spus că noile arme americane încă nu au sosit în cantităţi suficiente pentru a echipa brigăzi ucrainene suplimentare în nord-est, unde Rusia avansează.
Zece ţări Europene şi-au manifestat sprijinul pentru eliminarea "liniilor roşii" în ceea ce priveşte folosirea armamentului occidental. Preşedintele francez, Emmanuel Macron, şi-a indicat miercuri sprijinul, afirmând că Ucraina ar putea folosi rachete franceze cu rază lungă de acţiune Scalp împotriva siturilor militare ruseşti ostile.
În condiţiile în care nu se întrevede un sfârşit al războiului, Zelenski a declarat că negocierile cu Rusia sunt nerealiste. El a spus că un acord de pace ar fi o "capcană", deoarece Putin ar încălca orice acord şi "nu poate fi crezut".
Preşedintele Rusiei a lansat invazia pe scară largă a Ucrainei în 2022 deoarece Occidentul a răspuns slab la anexarea Crimeei şi la preluarea unor părţi din estul Ucrainei în 2014, a explicat Zelenski.
Rusia insistă că Ucraina trebuie să accepte noile realităţi teritoriale. Dar Zelenski avertizeză că Moscova va exploata orice pauză în lupte pentru a-şi "întări muşchii pe câmpul de luptă" şi va lovi din nou, mai devreme sau mai târziu.
Președintele ucrainean, Volodimir Zelenski, i-a îndemnat pe liderii occidentali să exercite presiuni asupra Rusiei pentru a obține pacea folosind „toate mijloacele” necesare.
Vorbind în Spania, Zelenski a declarat că este nevoie de „o constrângere tangibilă a Rusiei” , care încearcă să „distrugă Ucraina și să meargă mai departe”.
Zelenski a declarat de mult timp că nu va negocia direct cu Rusia până când forțele Moscovei nu vor părăsi întregul teritoriu ucrainean, inclusiv Crimeea, scrie bbc.com.
Cu toate acestea, apelul său vine în contextul în care Rusia face progrese împotriva Ucrainei, Kievul suferind din cauza lipsei de arme furnizate de Occident.